***961 „Издаване на удостоверение за недостатъчност на специалисти по дадена специалност при сключване на договор с РЗОК за осъществяване на специализирана извънболнична помощ”***

**I.**

* Услугата се предоставя и като вътрешно-административна:

Да

* Орган по предоставянето на административната услуга:

Директор

* Срок за предоставяне:

14 дни

* Срок на действие на документа/индивидуалния административен акт:

До подписването на нов НРД

* Орган, осъществяващ контрол върху дейността на органа по предоставянето на услугата:

Главен секретар

* Орган, пред който се обжалва индивидуален административен акт:

Административен съд

* Електронен адрес, на който се предоставя услугата:

[www.rzi-kn.net](http://www.rzi-kn.net/)

* Електронен адрес за предложения:

rzi@rzi-kn.net

**ІI. Правно основание**

Закон за лечебните заведения - чл. 81

Закон за здравното осигуряване - чл. 62

**ІІI. Характеристика**

 **Цел:**

Целта на настоящата процедура е да се укаже реда и условията за издаване на Удостоверение за недостатъчност на медицински специалисти по дадена медицинска специалност, удостоверяващо, че в същото населено място няма регистрирани лечебни заведения за извънболнична специализирана помощ по съответната специалност или регистрираните медицински специалисти са недостатъчни и лицата могат да сключат договор с Националната здравноосигурителна каса.

**Предмет:**

Лекари и лекари по дентална медицина с основна или профилна медицинска специалност, които работят в лечебно заведение за болнична помощ по чл. 9 от Закона за лечебните заведения (ЗЛЗ) или други лечебни заведения по чл. 10 от ЗЛЗ, могат да:

1. регистрират индивидуална практика за извънболнична специализирана помощ, ако в същото населено място няма регистрирана такава или регистрираните лица от същата основна или профилна специалност са недостатъчни. Преценката за недостатъчност се прави от директора на Регионална здравна инспекция - Кюстендил. В тези случаи лицата могат да сключат договор с Националната здравноосигурителна каса;

2. регистрират индивидуална практика за извънболнична специализирана помощ извън случаите по т. 1. В тези случай лицата не могат да сключват договор с Националната здравноосигурителна каса;

3. работят по договор с групова практика за специализирана извънболнична помощ с центровете по чл. 16 и 17 от ЗЛЗ, със самостоятелни медико-диагностични лаборатории по чл. 18, ал. 1 от ЗЛЗ, и с лечебни заведения за болнична помощ по чл. 9 от ЗЛЗ. В тези случай НЗОК може да сключи договори с тези лечебните заведения за извънболнична помощ за специалностите, заети от специалисти по чл. 81, ал. 1 от ЗЛЗ, ако са изпълнени условията на чл. 62 от Закона за здравното осигуряване. Преценката за недостатъчност се прави от директора на РЗИ - Кюстендил.

4. преценката за недостатъчност се извършва в зависимост от потребностите от медицинска помощ съгласно Националната здравна карта;

5. при извършване на преценката за недостатъчност, в случаите по т. 1 и т. 3, директорът на РЗИ - Кюстендил, определя и минимален брой часове, но не по-малко от 5 часа седмично, в които лекарите и лекарите по дентална медицина следва да работят в посочените лечебни заведения.

**ІV. Процедура по издаване на удостоверение за недостатъчност на медицински специалисти**

 **Компетентен орган:**

Директорът на Регионална здравна инспекция - Кюстендил

**Заявител:**

Директорът на Районна здравноосигурителна каса - Кюстендил

 **Необходими документи:**

Писмено искане от директора на РЗОК – Кюстендил адресирано до директора на РЗИ – Кюстендил за извършването на преценка за недостатъчност, съдържащо данни че лицето работи в лечебно заведение за болнична помощ по чл. 9 от ЗЛЗ или лечебни заведения по чл. 10 от ЗЛЗ.

**Вътрешен ход на процедурата:**

За целите на сключването на договор в случаите по чл. 81, ал. 1, т. 1 и ал. 2 от ЗЛЗ директорът на РЗОК – Кюстендил изисква служебно, по предпочитан от него начин, от директора на РЗИ – Кюстендил извършването на преценка за недостатъчност.

Възможностите за подаването на искането, с приложените към него документи са както следва:

1. На място в Центъра за административно обслужване (ЦАО);
2. Чрез лицензиран пощенски оператор;
3. По електронен път – на електронна поща, чрез междуведомствен обмен или чрез Системата за сигурно електронно връчване.

Искането се регистрира в Автоматизираната информационна система (АИС) „Деловодство“ от служителите на ЦАО и ведно с приложенията се резолира за директора на дирекция „Медицински дейности“ (МД).

В 5-дневен срок от подаване на заявлението, назначена за целта комисия от дирекция МД извършва проверка на искането. При наличие на несъответствия или непълноти, заявителят се уведомява писмено за необходимостта от допълване на преписката и се определя срок за отстраняването. Срокът за издаване на удостоверение за недостатъчност спира да тече от деня на уведомяването.

 В този 5-дневен срок от подаване на заявлението/отстраняване на недостатъците по преписката, комисията изразява становище в зависимост от потребностите от медицинска помощ, съгласно предписанието на чл. 81, ал. 3 от ЗЛЗ – преценка за недостатъчност по ал. 1, т. 1 и ал. 2 от ЗЛЗ се извършва в зависимост от потребностите от медицинска помощ, съгласно Националната здравна карта.

В 5-дневен срок от изготвяне и одобряване на становището на комисията от директора на РЗИ, служител от дирекция МД изготвя проект на удостоверение, относно наличието или липсата на недостатъчност от съответните специалисти и го съгласува с директора на дирекция МД.

Удостоверението се издава в три екземпляра: един за директора на РЗОК, втори за досието в дирекция МД и трети за архива на РЗИ – Кюстендил и се представя за подпис на директора на РЗИ – Кюстендил.

Удостоверението относно наличието или липсата на недостатъчност от съответните специалисти, в 14-дневен дневен срок от постъпване на искането се изпраща по служебен път на директора на РЗОК – Кюстендил.

Цялата служебна преписка се съхранява в дирекция „Медицински дейности”.

**Права и задължения на регистрираните лица:**

Издаването на удостоверение за недостатъчност дава право на лекарите или лекарите по дентална медицина с придобита специалност, които работят в лечебно заведение за болнична помощ по чл. 9 или лечебно заведение по чл. 10 от ЗЛЗ и имат регистрирана индивидуална практика или работят по договор с други лечебни заведения за специализирана извънболнична медицинска помощ, да сключат договор с НЗОК.

**Срок за валидност на удостоверението за недостатъчност:**

Удостоверението за недостатъчност е в сила до промяна в обстоятелствата.

**V. Такси:** Не са предвидени такси за издаване на удостоверение за недостатъчност.

Необходими документи: Писмено искане от РЗОК Стара Загора, с информация за: ¬ Лечебното заведение ¬ Лекарите/ лекарите по дентална медицина ¬ Медицинските специалности, по които ще се изпълнява СИМП ¬ Лечебното заведение по чл. 9 и чл. 10 от ЗЛЗ, в които работят лекарите/ лекарите по